Онлайн вестник Струма - Синя лампа - Ето как Цвета Таскова, която окървави АМ "Тракия" навръх фаталния петък 13-и, пробва да финтира съда и да отърве ареста
17 април 2018 10:13 2 коментара 4074 прочита
29-годишната Цвета Таскова, която предизвика зловещото обръщане на автобус на автомагистрала „Тракия”, взело шест жертви, поиска да я пуснат от ареста, защото има астма.
Плевенчанката бе задържана, след като навръх фаталния петък 13-и се блъсна с реното си в рейса на „Юнион Ивкони”. При инцидента пострадаха 26 души, а вчера младата жена се изправи пред Софийския окръжен съд, където се гледа мярката й за неотклонение, пише „Телеграф”. Болестта на Таскова бе първият довод на адвоката й Георги Динев шофьорката да бъде освободена.
„Направи рязък завой вдясно и последва силен удар в автобуса”, цитира прокурор Ангелов. Версията на всички пътници в рейса се разминавала. Някои твърдят, че не чули удар, а автобусът изведнъж започнал да криволичи, други директно се събудили при обръщането, а трети усетили жесток сблъсък на колата в рейса.
„Без резултат от техническа експертиза на превозното средство на „Юнион Ивкони” няма как да знаем дали Цвета е предизвикала обръщането”, категоричен бе Георги Динев. По думите му тя е с обвинение след 10-минутен оглед на колата й „Рено Меган” след инцидента. „Направен е общ визуален технически преглед за това дали има течове от автомобила и проблеми по ходовата част. Това не е достатъчно”, отсече защитникът на Цвета.
Обвинението обаче смята, че проверката на возилото доказва, че по него няма технически неизправности и поведението й е причина за катастрофата. Докато защитата настояваше Цвета да бъде пусната от ареста, защото е с астма, лошо психическо състояние, с висше образование, не е осъждана и имала златен талон от КАТ, преди да я спрат пияна зад волана, прокуратурата поиска да остане зад решетките. Магистратите й наложиха най-тежката мярка за неотклонение „задържане под стража”, защото Цвета Таскова не проявила съобразителност.
Още за: Цвета Таскова автобус арест Още от: Синя лампа
17 април 2018 13:22 | тъжно
И след някой и друг месец ще я осъдят условно... това е практика у нас от години
18 април 2018 08:30 | Шок
А не е ли възможно, шофьора да се е уплашил и да е усукал волана? Не е ли престъпно, че не се слагат коланите ? Не съм адвокат на жената, на която сега ще и разкажат играта, за да си измият ръцете и да се види, че нещо прави закона . Моето мнение е, че вина има, но в никакъв случай жената не могат да я третират като брутален сериен убиец . Това е нещастен случай, а вина трябва да се търси във всички